Source: http://docplayer.fi/2460372-Kaypa-hoito-suositus.html
Timestamp: 2018-03-20 10:29:32+00:00
Document Index: 22831013

Matched Legal Cases: ['KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ']

1 Käypä hoito -suositus Suomalaisen Lääkäriseuran Duodecimin, Suomen Lastenlääkäriyhdistyksen ja Suomen Yleislääketieteen Yhdistys ry:n asettama työryhmä , kohdennettu päivitys (s. 7) Käypä hoito -suositus perustuu systemaattisesti koottuun tutkimustietoon, jonka näytön aste ja luotettavuus arvioidaan alla olevan taulukon mukaan. Suositus on tarkoitettu tukemaan päätöksiä sekä kliinisissä tilanteissa että potilasryhmien hoitoa suunniteltaessa. Paikalliset versiot saattavat tarkentaa esim. sairaanhoitopiirin käytäntöä yksityiskohdissa. Suositus ja näytönastekatsaukset päivitetään kolmen vuoden välein sähköisinä, päivitystiivistelmät julkaistaan Duodecim-lehdessä. Suosituksen kirjoittajien sidonnaisuudet näkyvät sähköisessä versiossa. Kommentit ja kehittämisehdotukset voidaan lähettää Internetissä > Anna palautetta tai lähettämällä ne osoitteeseen Käypä hoito, Suomalainen Lääkäriseura Duodecim, PL 713, Helsinki. NÄYTÖN VARMUUSASTEEN ILMOITTAMINEN KÄYPÄ HOITO -SUOSITUKSISSA Koodi Näytön aste Selitys A Vahva tutkimusnäyttö Useita menetelmällisesti tasokkaita 1 tutkimuksia, joiden tulokset samansuuntaiset B Kohtalainen tutkimusnäyttö Ainakin yksi menetelmällisesti tasokas tutkimus tai useita kelvollisia 2 tutkimuksia C Niukka tutkimusnäyttö Ainakin yksi kelvollinen tieteellinen tutkimus D Ei tutkimusnäyttöä Asiantuntijoiden tulkinta (paras arvio) tiedosta, joka ei täytä tutkimukseen perustuvan näytön vaatimuksia 1 Menetelmällisesti tasokas = vahva tutkimusasetelma (kontrolloitu koeasetelma tai hyvä epidemiologinen tutkimus), tutkittu väestö ja käytetty menetelmä soveltuvat perustaksi hoitosuosituksen kannanottoihin. 2 Kelvollinen = täyttää vähimmäisvaatimukset tieteellisten menetelmien osalta; tutkittu väestö ja käytetty menetelmä soveltuvat perustaksi hoitosuosituksen kannanottoihin. Koko suositus näytönastekatsauksineen ja sähköisine tausta-aineistoineen on saatavissa osoitteessa PDF-versio sisältää suositustekstin, keskeiset taulukot ja kuvat sekä kirjallisuus viitteet typistetyssä muodossa. Vastuun rajaus 1 Käypä hoito -suositukset ovat parhaiden asiantuntijoiden laatimia yhteenvetoja yksittäisten sairauksien 2769 diagnostiikan ja hoidon vaikuttavuudesta. Ne eivät korvaa lääkärin tai muun terveydenhuollon ammattilaisen omaa arviota yksittäisen potilaan parhaasta mahdollisesta diagnostiikasta, hoidosta ja kuntoutuksesta hoitopäätöksiä tehtäessä.
2 KÄYPÄ HOITO -SUOSITUS Keskeinen sisältö 2 Virusinfektioon liittyvä yskä (akuutti bronkiitti) Lapsen virusinfektioon liittyvä yskä on itsestään paraneva tauti, jota ei hoideta antibiooteilla. Yskänlääkkeitä ei suositella käytettäväksi lasten yskän hoidossa. Kurkunpääntulehdus (laryngiitti) Inhaloitava adrenaliini ja suun kautta annettava glukokortikoidi lievittävät laryngiitin oireita tehokkaasti. Höyryhengitys ei lievennä laryngiitin oireita. Obstruktiivinen bronkiitti Obstruktiivisen bronkiitin hoidossa beetasympatomimeetti-inhalaatioiden antaminen tilanjatkeella on ilmeisesti tehokkaampi hoito kuin lääkesumuttimella annosteltu hoito. Säännöllisesti annetut glukokortikoidi-inhalaatiot ovat tehottomia toistuvaan virusinfektioon liittyvän uloshengitysvaikeuden ehkäisyssä alle 3-vuotiailla. Harkitse toistuvissa päivystyskäynneissä astmatutkimusten tarvetta. Bronkioliitti Pienen imeväisen bronkioliitin tärkein aiheuttaja on respiratory syncytial -virus (RS-virus), joka aiheuttaa usein hengitysvaikeutta. Apneoita ja hengitysvajausta esiintyy etenkin keskosena syntyneillä alle 3 kuukauden ikäisillä. Glukokortikoidit, inhaloitavat beetasympatomimeetit ja raseeminen adrenaliini ovat ilmeisesti tehottomia bronkioliitin hoidossa. Tärkeintä on havaita riskipotilaat ja lähettää heidät sairaalaseurantaan. Keuhkokuume (pneumonia) Hyväkuntoisen lapsen keuhkokuumeen diagnoosi voidaan tehdä kliinisten löydösten perusteella ilman keuhkokuvaa. Avohoidossa keuhkokuume hoidetaan ensisijaisesti amoksisilliinilla. Jos epäillään mykoplasman aiheuttamaa infektiota, hoitoon lisätään makrolidi. Vakavasti sairaat keuhkokuumepotilaat hoidetaan sairaalassa ensisijaisesti suonensisäisellä penisilliinihoidolla. Jos epäillään mykoplasman aiheuttamaa infektiota, hoitoon lisätään makrolidi. Lapsen keuhkokuume ei yleensä vaadi jälkitarkastusta eikä keuhkokuvakontrollia. Ellei potilaan tila selvästi parane 48 tunnissa antibioottihoidon aloittamisen jälkeen, pitää epäillä keuhkokuumeen komplikaatiota. Hinkuyskä Hinkuyskää pitää epäillä erityisesti pienillä imeväisillä, joilla on puuskittainen yskä. Hinkuyskä hoidetaan makrolidiantibiootilla. Pienet hinkuyskää sairastavat imeväiset hoidetaan sairaalassa. Mikrobiologinen diagnostiikka Lasten mykoplasmataudin tutkimista laboratoriotestein ei pidetä yleensä hyödyllisenä. Influenssan diagnosointi influenssakauden aikana on hyödyllistä. Suomalaisen Lääkäriseuran Duodecimin ym. asettama työryhmä
3 Tavoitteet ja kohderyhmät Suosituksen tavoitteena on parantaa lasten alahengitystieinfektioiden hoidon laatua eli parantaa diagnostiikan osuvuutta ja ohjata tutkimusten oikeaa käyttöä parantaa päivystyshoidon laatua auttaa havaitsemaan, milloin lapsipotilas tarvitsee sairaalahoitoa ohjata aiheelliseen antibioottien, keuhkoputkia avaavien lääkkeiden ja glukokortikoidien käyttöön opettaa tunnistamaan uhkaavat komplikaatiot ohjata järkevään jatkoseurantaan. Suosituksen kohderyhmiä ovat terveydenhuollon ammattilaiset avoterveydenhuollossa perusterveydenhuollon ja lastentautien erikoissairaanhoidon päivystysyksiköissä. Suosituksessa käsitellään lasten kotisyntyisten alahengitystieinfektioiden akuuttihoitoa (tehohoito pois luettuna). Suosituksessa ei oteta kantaa vakavia perussairauksia sairastavien lasten infektioiden hoitoon ja ehkäisyyn. Astman diagnostiikka ja hoito käsitellään Käypä hoito -suosituksessa Astma. Määritelmiä Tässä suosituksessa alahengitystieinfektioihin luetaan kaikki äänihuulitason alapuolella esiintyvät infektiot: kurkunpääntulehdus (laryngiitti) virusinfektioon liittyvä yskä (akuutti bronkiitti) virusinfektioon liittyvä uloshengityksen vaikeus alle 3-vuotiaalla lapsella: * bronkioliitti (alle 12 kuukauden ikäisen ensimmäinen uloshengitysvaikeus) * obstruktiivinen bronkiitti keuhkokuume (pneumonia). Lisäksi omana sairautenaan käsitellään hinkuyskää, joka on Bordetella pertussis -bakteerin aiheuttama infektio. Etiologia ja virusdiagnostiikka Kaikki hengitystievirukset voivat aiheuttaa erityyppisiä alahengitystieinfektioita, kuten laryngiitin, obstruktiivisen bronkiitin, bronkioliitin tai keuhkokuumeen [1, 2]. Tärkeimpiä alahengitystieinfektioita aiheuttavia viruksia ovat rinovirus, RSvirus, adenovirus, parainfluenssavirukset 1 3 ja influenssavirukset A ja B. Joillakin viruksilla on kuitenkin taipumus aiheuttaa tiettyjä alahengitystieinfektioita [2, 3]. Rinovirus aiheuttaa erityisesti obstruktiivista bronkiittia ja astman pahenemisvaiheita. RS-virus aiheuttaa imeväisten bronkioliittia. Parainfluenssavirukset aiheuttavat laryngiittia. RS-virus on tärkein uloshengitysvaikeutta aiheuttava virus alle 1-vuotiailla ja rinovirus yli 1-vuotiailla lapsilla [4]. Kaikki hengitystievirukset voivat aiheuttaa kuumetta [1, 2]. Esimerkiksi rinovirusinfektio aiheuttaa kuumeen %:lla, parainfluenssavirus %:lla ja influenssa A %:lla lapsista. Viimeksi tunnistetuista hengitystieviruksista tärkeimpiä ovat koronavirukset, metapneumovirus ja bokavirus [5, 6]. Koronavirukset aiheuttavat noin 10 % lasten hengitystieinfektioista. Metapneumovirus aiheuttaa erityisesti bronkioliittia, ja bokavirus on yhdistetty obstruktiiviseen bronkiittiin. Influenssavirusten A ja B testaaminen on suositeltavaa influenssakauden aikana niiltä alahengitystieinfektiota sairastavilta, joiden oireiden alusta on kulunut alle 48 tuntia. Lasten influenssan tunnistaminen kliinisen taudinkuvan perusteella on vaikeaa [7]. Influenssaan on tehokas antiviraalinen hoito, jos oireiden alusta on kulunut alle 48 tuntia [8]. Jos potilas otetaan sairaalaan, influenssatesti kannattaa ottaa oireiden kestosta riippumatta. 3
4 KÄYPÄ HOITO -SUOSITUS 4 Influenssan osoittaminen vähentää antibioottihoitoja [9, 10]. RS- ja muiden hengitystievirusten diagnostiikkaa voidaan suositella sairaalaan otettaville alahengitystieinfektiota sairastaville lapsille [11, 12]. Virusten testaaminen saattaa vähentää sairaalahoidon jälkeisiä antibioottihoitoja [13]. * Viruksen aiheuttamaan bronkiittiin tai bronkioliittiin liittyy harvoin bakteerin aiheuttama keuhkokuume [14, 15]. Potilaiden sijoittelu huoneisiin taudinaiheuttajien mukaan voi vähentää sairaalainfektioita. Rinoviruksen aiheuttama bronkioliitti on myöhemmän astman riskitekijä [4]. Vieritestinä tehtävien virusantigeeniosoitustestien herkkyys on huonompi kuin PCR:n, mutta lapsilla niiden herkkyys ja tarkkuus influenssavirusten ja myös RS-viruksen osoittamisessa on hyvä [16 18]. Muiden virusten kuin influenssan ja RSviruksen osalta näyttöä antigeenitestien toimivuudesta on niukasti. Bakteereilla ei ole merkitystä taudinaiheuttajina laryngiitissa, obstruktiivisessa bronkiitissa tai bronkioliitissa. Keuhkokuumeen aiheuttajat käsitellään keuhkokuumeen yhteydessä ja hinkuyskä omana sairautenaan. Kurkunpääntulehdus Kurkunpääntulehdus (laryngiitti) on virusinfektioon liittyvä sisäänhengitysvaikeutta aiheuttava tila. Tyypillisiä oireita ovat haukkuva yskä ja sisäänhengityksen stridor (vinkuna). Oireet aiheuttaa turvotus äänihuulitason alapuolella. Kurkunpääntulehduksen erotusdiagnostiikassa on muistettava harvinaiset, vakavat sairaudet, kuten bakteerin aiheuttama henkitorven tulehdus (trakeiitti) bakteerin aiheuttama kurkunkannen tulehdus (epiglottiitti) * Hib-rokotusten ansiosta suomalaisilla lapsilla ei ole 20 vuoteen juuri esiintynyt akuuttia epiglottiittia. synnynnäiset epämuodostumat. Kurkunpääntulehdusta esiintyy eniten 6 36 kuukauden ikäisillä lapsilla. Yhdysvalloissa 1970-luvulla tehtyjen väestöpohjaisten tutkimusten perusteella esiintyvyys oli suurimmillaan toisen ikävuoden aikana, jolloin 5 % lapsista sairasti kurkunpääntulehduksen vuosittain ja 0,25 % lähetettiin sairaalaan [19, 20]. Sairaalahoitoon lähettäminen on vähentynyt merkittävästi viimeisen 20 vuoden aikana [19, 21, 22]. * Kanadalaisessa tutkimuksessa alle 4-vuotiaista 0,2 % hoidettiin sairaalassa vuosina ja 0,04 % vuosina [22]. Höyryhengityksestä ei ole hyötyä laryngiitin oireiden lievittämisessä [23, 24] A. Inhaloitu raseeminen adrenaliini on tehokas laryngiitin oireiden lievittämisessä [25] A, (TAULUKKO 2). Suun kautta annettu glukokortikoidi lievittää laryngiitin oireita tehokkaasti [26, 27] A, (TAULUKKO 1). Käytettävillä annoksilla ei ole merkittäviä eroja. Suun kautta annettu lääke tehoaa yhtä hyvin kuin lihakseen pistetty glukokortikoidi [26, 28]. Mahdollisia lääkevaihtoehtoja ovat esimerkiksi * deksametasoni 0,15 0,6 mg/kg (enintään 16 mg) kerta-annoksena suun kautta. * liuotettavat beetametasonitabletit 0,25 0,4 mg/kg (enintään 7 mg) kerta-annoksena suun kautta * Inhaloitava budesonidi (2 mg:n sumuttimella) voi vähentää oireita niillä lapsilla, jotka ovat ensin saaneet glukokortikoidia suun kautta [27]. Virusinfektioon liittyvä yskä (akuutti bronkiitti) Akuuttiin hengitystieinfektioon liittyvä yskä johtuu pienellä lapsella yleensä virus- Suomalaisen Lääkäriseuran Duodecimin ym. asettama työryhmä
5 TAULUKKO 1. Glukokortikoidihoito lasten alahengitystieinfektioissa. Astmakohtauksen hoito, ks. Käypä hoito -suositus Astma. Diagnoosi Laryngiitti Suositeltu hoito Deksametasoni 0,15 0,6 mg/kg (enintään 16 mg) kerta-annoksena suun kautta Beetametasoni 0,25 0,4 mg/kg/vrk (enintään 7 mg) kerta-annoksena suun kautta veteen liotettuja tabletteja Lisähoitona tarvittaessa budesonidi µg lääkesumuttimella, kertaannos Akuutti bronkiitti (yskä) Ei glukokortikoidia Virusinfektioon liittyvä uloshengitysvaikeus: Obstruktiivinen bronkiitti Bronkioliitti Keuhkokuume Hinkuyskä Ei glukokortikoidia Ei glukokortikoidia Ei glukokortikoidia Ei glukokortikoidia TAULUKKO 2. Sympatomimeettien käyttö lasten alahengitystieinfektioissa. Yskänlääkkeet ovat kaikissa seuraavissa tilanteissa lapsilla tehottomia. Diagnoosi Laryngiitti Suositeltu hoito Raseeminen adrenaliini 1) lääkesumuttimella annettuna 2 5 kg 0,2 ml 6 7 kg 0,3 ml 8 9 kg 0,4 ml kg 0,5 ml > 20 kg 0,5 ml Yskä (bronkiitti) Obstruktiivinen bronkiitti: Ei beetasympatomimeettejä Salbutamoli 0,1 mg inhalaatioaerosoli tilanjatkeella annettuna: Päivystyspisteessä 6 suihketta (2 kerrallaan tilanjatkeeseen) 20 minuutin välein yhteensä ad 4 kertaa Jatkohoito kotona 2 6 suihketta (1 2 kerrallaan tilanjatkeeseen) 4 6 tunnin välein valveillaoloaikana 2 4 vuorokauden ajan Bronkioliitti Keuhkokuume Hinkuyskä Ei beetasympatomimeettejä eikä raseemista adrenaliinia Ei beetasympatomimeettejä Ei beetasympatomimeettejä 1) S2 Racepinephrine Inhalation Solution USP 2,25 %. Raseemista adrenaliinia annostellaan ensin taulukossa esitetty lääkeannos, joka edelleen laimennetaan 2 3 ml:lla isotonista (0,9-prosenttista) keittosuolaliuosta ennen inhalaatiota. infektiosta [29]. Yskä kestää yleensä alle 3 viikkoa. Antibioottihoito on tehotonta. Lasten yskänlääkkeet eivät helpota oireita lasten akuutissa yskässä, ja ne saattavat aiheuttaa vakavia haittavaikutuksia [30 36] A, [37 40]. Yhdysvalloissa valvova viranomainen (FDA) suosittelee, ettei pienten lasten hoidossa käytettäisi lainkaan yskänlääkkeitä niihin liittyneiden vakavien haittavaikutusten vuoksi [33, 36]. 5
6 KÄYPÄ HOITO -SUOSITUS 6 Beetasympatomimeettihoito ei ole tehokasta lasten virusinfektioon liittyvässä yskässä [32, 41] A. Hunaja saattaa helpottaa oireita yli 1-vuotiaiden lasten akuutin öisen yskän lyhytaikaisessa hoidossa [42 48] C. Tutkimuksissa on käytetty hunajaa muutama millilitra tai 10 grammaa noin 30 minuuttia ennen nukkumaanmenoa. Hunajaa ei botulismiriskin vuoksi saa käyttää alle 1-vuotiaille [46, 47]. Limainen yskä saattaa hyvin harvoissa tapauksissa jatkua useita viikkoja. Jos lapsella epäillään bakteeribronkiittia, tulisi sulkea pois muut mahdolliset yskän taustalla olevat syyt, esimerkiksi tuberkuloosi, värekarvatoimintahäiriö ja kystinen fibroosi [35]. Antibioottihoito saattaa olla tehokas yli kuukauden jatkuneessa lapsen limaisessa yskässä [35, 49 55] C. Infektion laukaisema uloshengitysvaikeus alle 3-vuotiaalla Obstruktiivinen bronkiitti Obstruktiiviseksi bronkiitiksi on Suomessa yleensä kutsuttu kuukauden ikäisen lapsen akuutin virusinfektion laukaisemaa uloshengitysvaikeutta. Englanninkielisessä kirjallisuudessa käytetään termejä wheezy bronchitis ja wheezing associated with respiratory infection. Obstruktiivisen bronkiitin raja bronkioliittiin ja lapsuuden astmaan on liukuva. Tyypillinen kliininen löydös on virusinfektioon liittyvä uloshengityksen vinkuminen. Erityisesti rinoviruksen laukaisemaan uloshengitysvaikeuteen sairastuminen alle 36 kuukauden iässä on merkittävä myöhemmän lapsuusiän astman epidemiologinen riskitekijä [4, 56 58]. Infektion laukaisemaa uloshengitysvaikeutta esiintyy joka kolmannella lapsella ensimmäisen kolmen elinvuoden aikana [59, 60]. Esiintyvyysarviot perustuvat kahden syntymäkohortin prospektiiviseen seurantaan Isossa-Britanniassa [60] ja Yhdysvalloissa [59]. Virusinfektioon liittyvät uloshengitysvaikeudet loppuvat 3 vuoden ikään mennessä 60 %:lla lapsista [58 62]. * Varhaisvaiheessa ei ole luotettavia keinoja ennustaa oireilun jatkumista yli 3-vuotiaana. Toistuvan uloshengitysvaikeuden riskitekijöitä ovat passiivinen tupakointi, vanhempien astma, lapsen oma atopia ja hengitysvaikeuksien alkaminen ja toistuminen toisen ikävuoden aikana [63]. Inhaloitu salbutamoli saattaa helpottaa oireita alle 2-vuotiaiden akuutissa virusinfektion aiheuttamassa uloshengitysvaikeudessa [64] C, (TAULUKKO 2). Virusinfektion aiheuttamassa uloshengitysvaikeudessa tilanjatkeen kautta annosteltava beetasympatomimeetti on lapsilla ilmeisesti tehokkaampi ja vähemmän haittavaikutuksia aiheuttava kuin lääkesumuttimen kautta annosteltava [65, 66] B. Suun kautta annosteltavat beetasympatomimeetit eivät ole tehokkaita lasten akuutissa virusperäisessä uloshengitysvaikeudessa [67 69] A. Glukokortikoidi-inhalaatiot eivät ole tehokkaita virusinfektion aiheuttaman uloshengitysvaikeuden ehkäisyssä lapsilla [70 75] A. Sekä säännölliset glukokortikoidi-inhalaatiot että vain infektion oireiden aikana annettu hoito ovat tehottomia. Alle 3-vuotiaiden lasten astman diagnostiikka ja hoito esitetään Käypä hoito -suosituksessa Astma [76]. Lapsen lähettämistä erikoissairaanhoitoon tulee harkita, jos hänellä on ollut * jatkuvaa astmaan sopivaa oireilua tai * vähintään kolme lääkärin toteamaa hengityksen vinkunajaksoa vuoden aikana ja lääkärin toteama vanhempien astma, lääkärin toteama lapsen atooppinen ekseema tai herkistyminen hengitystieallergeeneille. Lisäksi lapsen tulee hyötyä keuhkoputkia avaavista lääkkeistä (salbutamoli ja terbutaliini). Suomalaisen Lääkäriseuran Duodecimin ym. asettama työryhmä
7 Bronkioliitti Bronkioliitti on eurooppalaisen käytännön mukaan alle 12 kuukauden ikäisen lapsen ensimmäinen uloshengitysvaikeus [77]. Anatomisesti bronkioliitti on viimeisten keuhkoputkihaarojen, ilmatiehyiden, tulehdus. Virusta on bronkioliitissa myös keuhkokudoksessa, ja tautiin kuuluu viruskeuhkokuumeen piirteitä. Yhdysvalloissa bronkioliitti määritellään ensimmäiseksi uloshengitysvaikeudeksi alle 24 kuukauden ikäisellä lapsella, minkä vuoksi useat käytettävissä olevat hoitotutkimukset käsittelevät suomalaisen määritelmän mukaan niin obstruktiivista bronkiittia kuin bronkioliittia sairastavia. Tyypillinen kliininen löydös on pienen imeväisen hengitysvaikeus, jonka kuuntelulöydöksenä voi olla vinkuna tai ritinä (hienojakoinen rahina). Tauti alkaa ylähengitystieinfektiona, joka muutaman päivän kuluessa voi pahentua osalla lapsista henkeä uhkaavaksi alahengitystieinfektioksi. Pienille imeväisille (alle 3 kuukauden ikäiset) suositellaan herkästi sairaalaseurantaa, koska heille voi helposti tulla taudin aikana hengitystaukoja (apneat) ja hengitysvajaus, vaikkei hengityksen vinkunaa olisi todettu. Bronkioliitti johtaa ensimmäisen elinvuoden aikana sairaalahoitoon noin 2 3 %:lla lapsista [77, 78]. Lasten kuolleisuus bronkioliittiin oli sekä Isossa-Britanniassa että Yhdysvalloissa 1990-luvulla 2 3/ elävänä syntynyttä kohti [77]. Vakavan bronkioliitin riskitekijöitä ovat alle 3 kuukauden ikä ja syntyminen keskosena, varsinkin jos siihen liittyy keskosen krooninen keuhkosairaus [77]. * Lisäksi riskiä suurentavat synnynnäiset sydänviat, neurologiset sairaudet, Downin oireyhtymä ja immunologiset vajavuustilat. RS-virus esiintyy epidemioina talvikuukausina. * Suomessa merkittävin RS-virusepidemia esiintyi aiemmin joka toinen vuosi, parittomien vuosien loka joulukuusta alkaen [79]. Bronkioliittiin ei ole parantavaa lääkehoitoa. Tärkeintä on, että riskipotilaat havaitaan ja lähetetään sairaalaseurantaan. Sairaalassa huolehditaan hengityksestä ja ravitsemuksesta. Inhaloitu adrenaliini ei ilmeisesti vähennä imeväisikäisen bronkioliittia sairastavan lapsen sairaalahoidon tarvetta [80 83] B. Inhaloitu salbutamoli ei todennäköisesti vähennä oireita alle 1-vuotiaiden lasten bronkioliitissa [64, 81, 84] B. Glukokortikoidit eivät ilmeisesti lievennä oireita, vähennä sairaalahoidon tarvetta tai lyhennä sairaalahoidon kestoa RS-viruksen aiheuttamassa bronkioliitissa [80, 85 90] B. Hypertoniset (3-prosenttiset) keittosuolaliuosinhalaatiot eivät ilmeisesti lievitä bronkioliitin oireita eivätkä lyhennä sairaalahoitoa [83, 91, 194, 195] B. Sairaalahoidossa suurella virtauksella annettu lämmitetty ja kostutettu happiilmaseos saattaa vähentää intubaation tarvetta bronkioliitissa [93 96] C. Keuhkokuume Esiintyvyys ja aiheuttajat Keuhkokuume on keuhkokudoksen tulehdus, joka voidaan todeta keuhkokuvalla tai epäsuorasti kliinisten löydösten perusteella. Lapsen keuhkokuumeen voivat aiheuttaa pelkät virukset (noin 1/3 tapauksista), virukset ja bakteerit (noin 1/3 tapauksista) tai ensisijaisesti bakteerit (noin 1/3 tapauksista) [97]. Keuhkokuumeen aiheuttajia on arvioitu kolmessa yli sadan lapsen tutkimuksessa, joissa on käytetty sekä virus- että bakteerin aiheuttaman keuhkokuumeen osoittamiseen soveltuvia menetelmiä [97 100]. Streptococcus pneumoniae (pneumokokki) aiheutti % ja Mycoplasma pneumoniae (mykoplasma) 7 14 % sairaalassa hoidetuista keuhkokuumeista 7
8 KÄYPÄ HOITO -SUOSITUS 8 [98, 99]. Pneumokokki aiheutti 18 % ja mykoplasma 27 % kotona hoidetuista keuhkokuumeista [100]. Mykoplasman esiintyvyys keuhkokuumeen aiheuttajana vaihtelee lapsen iän ja epidemiologisen tilanteen mukaan. Lasten rokottaminen pneumokokkikonjugaattirokotteella aloitettiin Suomessa syksyllä Kansallisessa rokotusohjelmassa on nykyisin käytössä 10-valenttinen (10:tä eri serotyyppiä vastaan oleva) rokote, mutta saatavilla on myös 13-valenttinen rokote. 10-valenttisen rokotteen teho invasiivisia pneumokokkitauteja vastaan oli satunnaistetussa rokotetutkimuksessa erittäin hyvä [101]. * Rokotteen tehokkuus sen sisältämiä serotyyppejä vastaan oli 100 % (95 %:n luottamusväli %) kolmen annoksen jälkeen ja kahdella annoksella 92 % (95 %:n luottamusväli %). Rokottaminen on vähentänyt erittäin merkittävästi Suomessa alle 5-vuotiaiden lasten veriviljelypositiivisia pneumokokki-infektioita [102]. Mykoplasman aiheuttamia keuhkokuumeita esiintyy erityisesti koululaisilla [97, 103]. Chlamydia pneumoniae (keuhkoklamydia) on harvinainen lasten keuhkokuumeen aiheuttaja (alle 10 % tapauksista) [97]. Pienillä imeväisillä äidiltä synnytyksessä saatu Chlamydia trachomatis on harvinainen imeväisen keuhkokuumeen aiheuttaja. Vaikean keuhkokuumeen harvinaisia aiheuttajia ovat myös Staphylococcus aureus ja Streptococcus pyogenes. Suomessa noin 3,5 4,0 % alle 5-vuotiaista lapsista ja noin 1,5 % yli 5-vuotiaista sairastaa vuosittain radiologisesti varmistetun keuhkokuumeen [97, 104, 105]. Sairaalassa hoidetaan Suomessa noin puolet keuhkokuumetta sairastavista alle 5-vuotiaista lapsista, mutta alle 20 % 5 10-vuotiaista ja alle 10 % yli 10-vuotiaista [97, 105]. Muissa maissa tehdyissä tutkimuksissa on raportoitu pienempiä esiintyvyyslukuja: Norjalaisessa sairaalalähtöisessä tutkimuksessa ( ) sairaalahoitoa vaativan keuhkokuumeen ilmaantuvuus oli vuosittain 0,33 % alle 5-vuotiailla ja 0,15 % koko lapsiväestöllä (1/10 suomalaisiin lukuihin verrattuna) [106]. Englantilaisessa rekisteritutkimuksessa ( ) yleislääkäreiden toteamien keuhkokuumeiden ilmaantuvuus oli alle 5-vuotiailla lapsilla 0,2 % (1/20 suomalaisiin lukuihin verrattuna) [107]. Aiemmin terveiden lasten kuoleminen keuhkokuumeeseen on erittäin harvinaista [108, 109]. Oireet ja diagnostiikka Keuhkokuumeen yleisimmät oireet ovat kuume, yskä ja tihentynyt hengitys tai hengenahdistus [29]. Lapsella yskän tavallisin syy on kuitenkin akuutti hengitysteiden virusinfektio. Keuhkokuumeen kliinisinä löydöksinä voivat olla poikkeavat hengitysäänet, kuten ritinä (hienojakoinen rahina) tai paikallisesti hiljentyneet hengitysäänet [29]. Hyväkuntoisen lapsen avohoitokeuhkokuumeen diagnoosi voidaan tehdä tyypillisten kliinisten oireiden ja auskultaatiossa kuultavan ritinän (hienojakoisen rahinan) perusteella [11, 12, 110, 111]. Keuhkokuva kannattaa kuitenkin ottaa ainakin seuraavissa tapauksissa [11, 12]: paikallisesti hiljentyneet hengitysäänet huono hoitovaste aloitetulle keuhkokuumeen hoidolle 48 tunnin kuluttua huonontunut hapetus. Muista alahengitystieinfektiosta kärsiviltä lapsilta ei ole syytä ottaa keuhkokuvaa mahdollisten keuhkokuumeeseen liittyvien radiologisten löydösten löytämiseksi [112]. Satunnaistetussa tutkimuksessa, jossa kaikilta yskästä ja tiheästä hengityksestä kärsiviltä pieniltä lapsilta otettiin keuhkokuva, potilaiden saamat antibioottihoidot lisääntyivät mutta paraneminen ei muuttunut kuvaamatta jätettyihin nähden [112]. Lapsen keuhkokuvan radiologinen tulkinta Suomalaisen Lääkäriseuran Duodecimin ym. asettama työryhmä
9 ja löydösten erotusdiagnostiikka esitetään oheismateriaalissa kuvasarjan avulla. Imeväisen keuhkokuvassa kateenkorvan koko ja muoto voivat vaihdella. Pienellä lapsella tuberkuloosi on usein imusolmuketauti mutta se voi ilmetä myös parenkyymitiivistymänä. Alveolaarinen varjostuma voidaan ilmeisesti todeta luotettavasti keuhkokuvasta, mutta interstitiaalisen varjostuman havaitseminen on epäluotettavaa [12, ] B. Keuhkojen sivukuvan ottaminen ei lisää keuhkokuvan sensitiivisyyttä tai spesifisyyttä pelkkään etukuvaan verrattuna lasten keuhkokuumeen diagnostiikassa [ ] A. Lapsen keuhkokuvassa todettu alveolaarinen tiivistymä viittaa usein bakteerin aiheuttamaan keuhkokuumeeseen [ ] B. Suuri C-reaktiivisen proteiinin (CRP) pitoisuus tai leukosyyttiarvo lisää bakteerin aiheuttaman keuhkokuumeen todennäköisyyttä, mutta pieni pitoisuus tai arvo ei sulje pois bakteeri-infektiota [11, 12, 121, ] A. Erityisesti taudin ensimmäisten tuntien aikana CRP-pitoisuus ei välttämättä ole vielä suurentunut, vaikka kyseessä olisi vakava bakteeri-infektio. Virtsan pneumokokkiantigeenitesti ei ilmeisesti sovellu pneumokokin aiheuttaman keuhkokuumeen diagnostiikkaan lapsilla [11, 12, ] B. Virtsan pneumokokkiantigeenitestiä käytetään aikuisten pneumokokkikeuhkokuumeen diagnostiikassa, mutta väärät positiiviset tulokset ovat lapsilla yleisiä nenänielukantajuuden vuoksi. Lasten mykoplasmainfektion tutkimista laboratoriotestein ei pidetä yleensä hyödyllisenä [11, 12, 136]. Mykoplasman aiheuttamista hengitystieinfektioista suurin osa paranee itsestään. Serologiset tulokset valmistuvat yleensä viiveellä, ja tulokset voivat olla vaikeatulkintaisia. * IgM-vasta-aineet voivat sairastetun infektion jälkeen olla pitkään positiivisia. * Positiiviset vasta-ainemääritykset eivät edellytä mikrobilääkityksen aloittamista oireettomalle tai jo paranemassa olevalle lapselle. PCR-testit ovat herkkiä, mutta erityisesti epidemia-aikana ja taudin jälkeen oireeton nenänielukantajuus on yleistä, joten PCR voi johtaa taudin ylidiagnostiikkaan. Hoito ja seuranta Suun kautta annosteltava amoksisilliini lienee tehokas hoito aikaisemmin terveiden lasten kotisyntyisessä keuhkokuumeessa, kun taudinkuva ei ole vaikea [137] C, (TAU- LUKKO 3). Empiirisen antibioottihoidon tulee aina kattaa pneumokokki. Penisilliinille resistenttien (R) pneumokokkien osuus on Suomessa ollut vain 3 4 % (vuonna 2010), mutta herkkyydeltään heikentyneiden (I) pneumokokkien osuus on % [54, 102, ]. Lähes kolmasosa (vuonna 2010) lasten näytteistä eristetyistä pneumokokkikannoista on resistenttejä makrolidille [54, 102, 138, 140, 141]. Vuodesta 2010 kansalliseen rokotusohjelmaan kuuluva lasten pneumokokkikonjugaattirokote näyttää vaikuttavan suotuisasti pneumokokin makrolidi- ja penisilliiniresistenssiin, [102]. Makrolidit saattavat nopeuttaa mykoplasman aiheuttaman keuhkokuumeen paranemista [54, ] C, (TAULUKKO 3). Neuraminidaasin estäjät ilmeisesti lyhentävät lasten influenssan oireiden kestoa, jos lääkehoito aloitetaan 48 tunnin kuluessa oireiden alusta [8, ] B, (TAULUK- KO 3). Vaikeasti sairaiden tai sairaalaan otettavien keuhkokuumepotilaiden hoitoa voidaan harkita myös 48 tunnin jälkeen [155]. Neuraminidaasin estäjät estävät influenssan tarttumista perheen lapsiin yhden perheenjäsenen sairastuttua [154] A. Jos potilaan vointi ei parane ja kuume ei las- 9
10 KÄYPÄ HOITO -SUOSITUS TAULUKKO 3. Mikrobilääkehoito lasten alahengitystieinfektioissa. Diagnoosi Laryngiitti Bronkiitti (yskä) Obstruktiivinen bronkiitti Bronkioliitti Avohoitokeuhkokuume Suositeltu hoito Ei antibioottia Ei antibioottia Ei antibioottia Ei antibioottia Amoksisilliini 1) mg/kg/vrk: 3 annokseen jaettuna p.o. 7 vrk + makrolidi, jos mykoplasmaepäily Penisilliiniallergia Kefalosporiinit 2), klindamysiini, makrolidit tai doksisykliini (vain yli 8-vuotiaille) p.o. Sairaalahoitoinen keuhkokuume G-penisilliini ky/kg/vrk: 4 annokseen jaettuna i.v. + makrolidi p.o., jos mykoplasmaepäily Penisilliiniallergia Kefalosporiinit 2), klindamysiini, makrolidit tai doksisykliini (vain yli 8-vuotiaille) p.o. Influenssa Oseltamiviiri p.o. 3) Hinkuyskä Atsitromysiini 10 mg/kg: 1 annoksena 5 vrk tai klaritromysiini 15 mg/kg/vrk: 2 annokseen jaettuna yhteensä 7 vrk p.o. 1) Amoksisilliinin annos voi olla 80 mg/kg/vrk, jos alueella esiintyy merkittävästi pneumokokin penisilliiniresistenssiä. 2) Vakavassa penisilliiniallergiassa noin 5 % voi saada oireita myös ensimmäisen polven kefalosporiineista, mutta vakavat reaktiot ovat hyvin harvinaisia [161, 162]. 3) Annos: < 12 kk:n ikäiset 6 mg/kg/vrk, < 15 kg:n painoiset 30 mg 2, kg:n painoiset 45 mg 2, kg:n painoiset 60 mg 2 ja > 40 kg:n painoiset 75 mg 2 p.o. p.o. = suun kautta i.v. = laskimonsisäisesti 10 ke 48 tunnin kuluessa hoidon aloituksesta, on syytä selvittää keuhkokuumeen komplikaation mahdollisuus [11, 12, 156 ] C. Tavallisimmat komplikaatiot ovat empyeema, keuhkoabsessi ja nekrotisoiva keuhkokuume. Komplikaatioepäily kuuluu aina erikoissairaanhoitoon. Komplikaation kuvantamisena voidaan käyttää keuhkokuvan lisäksi kaikututkimusta, tietokonetomografiaa ja magneettitutkimusta [ ]. Keuhkokuvan kontrolloiminen on tavallisen keuhkokuumeen jälkeen tarpeetonta, jos lapsi on toipunut [160]. Kontrolloiminen on aiheellista erityistapauksissa, jos on todettu laaja atelektaasi tai runsas pleuraneste, kyseessä on toistuva keuhkokuume tai epäillään tuumoria tai tuberkuloosia [11, 12]. Hinkuyskä Hinkuyskää tulee epäillä tapauksissa, joissa pienellä imeväisellä on puuskittainen yskä [ ] B. Hinkuyskä on myös varsin tavallinen RS-virusinfektion vuoksi sairaalaan otetuilla lapsilla [166, 167]. Pienillä imeväisillä hinkuyskän ensioireena voi olla apnea. Pienen rokottamattoman tai vain yhden rokotuksen saaneen imeväisen hinkuyskä voi olla hyvin vakava. Suurin osa hinkuyskän aiheuttamista kuolemista esiintyy tässä ikäryhmässä [168]. Hinkuyskä on harvinainen rokotetuilla alle kouluikäisillä lapsilla, mutta sen esiintyvyys on kasvanut maailmanlaajuisesti koululaisilla ja nuorilla aikuisilla, mikä voi suurentaa rokottamattomien imeväisten riskiä saada hinkuyskä [169]. Todennäköisin syy muuttuneeseen epidemiologiaan ovat geneettiset muutokset B. pertussis -bakteerissa ja asellulaarisen hinkuyskärokotteen huonompi ja lyhyempi teho [170]. Yhdysvalloissa hinkuyskän ilmaantuvuus on kasvanut siten, että se oli 1980-lu- Suomalaisen Lääkäriseuran Duodecimin ym. asettama työryhmä
11 vulla 1 2/ /vuosi, 1990-luvulla 2 3/ /vuosi ja 2010-luvulla 9/ /vuosi epidemioiden aikana [170]. Euroopassa hinkuyskän ilmaantuvuus on ollut vuosina keskimäärin 4,1/ /vuosi ja vuonna ,9/ [171]. Suomi kuului suuren ilmaantuvuuden maihin vuosina muttei enää vuonna 2009 [169]. Suomessa alle 3 kuukauden ikäisillä rokottamattomilla lapsilla esiintyy vuosittain mikrobiologisesti varmistettua hinkuyskätapausta. Kolmannes hinkuyskätapauksista todetaan aikuisilla [169], minkä vuoksi monissa maissa rokotusta tarjotaan nuorille aikuisille, myös raskaana oleville naisille [171]. Suomessa rokotus hinkuyskää vastaan kansallisen rokotusohjelman osana annetaan nykyisin soluttomalla rokotteella 3, 5 ja 12 kuukauden sekä 4 ja vuoden iässä [172] ja varusmiespalvelusta suorittaville. Suomessa siirryttiin käyttämään solutonta rokotetta vuonna Hinkuyskän diagnoosi perustuu B. pertussis -bakteerin osoitukseen PCR-menetelmällä [ ] A. Hinkuyskäviljely on epäherkkä menetelmä, mutta sitä voidaan käyttää hinkuyskäkantojen epidemiologisessa seurannassa [177]. Hinkuyskävasta-aineilla ei ole merkitystä akuutin hinkuyskän diagnostiikassa, mutta niillä voi olla merkitystä pitkittyneen yskän selvittelyssä. Atsitromysiini ja klaritromysiini ovat tehokkaita B. pertussis -bakteerin eradikaatiossa [ ] A, (TAULUKKO 3). Erytromysiiniä ei gastrointestinaalisten haittavaikutustensa vuoksi enää käytetä [182]. Hinkuyskän hoidossa yskän oireenmukaisella hoidolla ei ilmeisesti ole tehoa [ ] B. Todetun hinkuyskätapauksen jälkeen muille perheenjäsenille annettu makrolidiprofylaksia ilmeisesti estää hinkuyskän leviämisen perheessä [ ] B. Sairaalahoidon indikaatiot ja komplikaatioiden tunnistaminen Kaikissa lasten alahengitystieinfektioissa lapsi kuuluu sairaalahoitoon, jos hänen yleisvointinsa on heikentynyt tai hän hapettuu huonosti (TAULUKKO 4). Lapsen happisaturaation mittaaminen on tärkeä keino taudin vaikeusasteen arvioinnissa. Lapsi, jolla epäillään keuhkokuumeen komplikaatiota, kuuluu aina sairaalahoitoon (TAULUKKO 4). Pienten imeväisten bronkioliittiin liittyy apneataipumus. Tauti voi edetä 5 6 vuorokautta ensimmäisten oireiden ilmaantumisen jälkeen (TAULUKKO 4). Rokottamaton imeväinen, jolla epäillään hinkuyskää, kuuluu sairaalahoitoon. 11
12 KÄYPÄ HOITO -SUOSITUS TAULUKKO 4. Eikoissairaanhoitoon lähettämisen indikaatiot lasten alahengitystieinfektioissa 1). Diagnoosi Laryngiitti Bronkioliitti Obstruktiivinen bronkiitti Keuhkokuume Hinkuyskä Erikoissairaanhoitoon lähettämisen indikaatiot (mikä tahansa alla olevista) Levossa selvä hengitysvaikeus annetun ensihoidon jälkeen tai pienentynyt happisaturaatio Apneat tai niiden suuri riski (alle 1 kuukauden ikäiset ja keskoset) Tihentynyt hengitys (> 60/min alle 2 kuukauden ikäisillä, > 50/min 2 12 kuukauden ikäisillä) Voimakas hengitystyö (rintakehän vetäytymät, nenänsiipihengitys) Pienentynyt happisaturaatio (< 95 %) Selvästi huonontunut syöminen Merkittävä perussairaus Vaikea hengitysvaikeus annetun ensihoidon jälkeen tai pienentynyt happisaturaatio (< 95 %) Yleistilan heikkeneminen tai selvä hengitysvaikeus Pienentynyt happisaturaatio (< 95 %) Keuhkokuumeen komplikaatio tai sen epäily Suun kautta otettavan lääkkeen antamisen epäonnistuminen Alle 6 kuukauden ikä tai merkittävä perussairaus Rokottamattoman tai vain yhden rokotuksen saaneen imeväisen hinkuyskäepäily 1) Näitä kriteereitä ei voida käyttää puhelinneuvonnassa, vaan lapsen tila täytyy arvioida lääkärissä aina, jos perhe on tilanteesta huolissaan tilanteesta. Lisäksi erikoissairaanhoitoon voidaan tehdä lähete myös muusta syystä, jos arvioiva lääkäri katsoo sen tarpeelliseksi. SUOMALAISEN LÄÄKÄRISEURAN DUODECIMIN, SUOMEN LASTENLÄÄKÄRIYHDISTYKSEN JA SUOMEN YLEISLÄÄKETIETEEN YHDISTYS RY:N ASETTAMA TYÖRYHMÄ Puheenjohtaja: MATTI KORPPI, LKT, professori Tampereen yliopiston Lasten terveyden tutkimuskeskus ja TAYS Kokoava kirjoittaja: TERHI TAPIAINEN, LT, dosentti, lastentautien erikoislääkäri, lasten infektiolääkäri OYS:n lasten ja nuorten klinikka Jäsenet: JANNE-JUHANA AITTONIEMI, LT, dosentti, kliinisen mikrobiologian erikoislääkäri Fimlab Laboratoriot Oy, Tampere JOHANNA IMMONEN, LT, lastentautien erikoislääkäri Suomen Terveystalo, Kuopio HELI JYLKKÄ, LK Tampereen yliopisto TUULA MEINANDER, LL, sisätauteihin erikoistuva lääkäri TAYS (Käypä hoito -toimittaja) KIRSI NUOLIVIRTA, LT, lastentautien erikoislääkäri Seinäjoen keskussairaala VILLE PELTOLA, LT, professori, lastentautien erikoislääkäri, lasten infektiolääkäri TYKS:n lasten ja nuorten klinikka EEVA SALO, LKT, dosentti, lasten infektiosairauksien erikoislääkäri HUS:n lastenklinikka ja Helsingin yliopisto RAIJA SEURI, LL, lastenradiologian erikoislääkäri HUS-Kuvantaminen ja lastenklinikka SATU-MAARIA WALLE, LL, yleislääketieteen erikoislääkäri, terveyskeskuslääkäri, alueellinen koulutusylilääkäri Espoon terveyskeskus ja Helsingin yliopisto 12 Suomalaisen Lääkäriseuran Duodecimin ym. asettama työryhmä
13 KIRJALLISUUTTA 1. Peltola V ym. J Med Virol 2009;81: Ruuskanen O ym. Lancet 2011;377: Miller EK ym. Pediatr Infect Dis J 2013;32: Jartti T ym. Pediatr Allergy Immunol 2011;22: Jartti T ym. Curr Opin Pulm Med 2012;18: Jartti T ym. Duodecim 2008;124: Peltola V ym. Clin Infect Dis 2005;41: Heinonen S ym. Clin Infect Dis 2010;51: Bonner AB ym. Pediatrics 2003;112: Esposito S ym. Arch Dis Child 2003;88: Bradley JS ym. Clin Infect Dis 2011;53:e Harris M ym. Thorax 2011;66(Suppl 2):ii Doan QH ym. J Pediatr 2009;154: Lehtinen P ym. Eur J Clin Microbiol Infect Dis 2006;25: Levine DA ym. Pediatrics 2004;113: Ivaska L ym. J Clin Virol 2013;57: Grijalva CG ym. Pediatrics 2007;119:e Heinonen S ym. Eur J Clin Microbiol Infect Dis 2011;30: Denny FW ym. Pediatrics 1983;71: Bjornson CL ym. Lancet 2008;371: Segal AO ym. Pediatrics 2005;116: Dobrovoljac M ym. Emerg Med Australas 2009;21: Neto GM ym. Acad Emerg Med 2002;9: Scolnik D ym. JAMA 2006;295: Bjornson C ym. Cochrane Database Syst Rev 2011;(2):CD Russell KF ym. Cochrane Database Syst Rev 2011;(1):CD Klassen TP ym. Pediatrics 1996;97: Cetinkaya F ym. Int J Pediatr Otorhinolaryngol 2004;68: Ramanuja S ym. Ann Allergy Asthma Immunol 2010;105: Smith SM ym. Cochrane Database Syst Rev 2012;(8):CD Taylor JA ym. J Pediatr 1993;122: Korppi M ym. Acta Paediatr Scand 1991;80: Schaefer MK ym. Pediatrics 2008;121: Ruuskanen O ym. Duodecim 2008;124: Shields MD ym. Thorax 2008;63(Suppl 3):iii1- iii Public Health Advisory: FDA recommends that over-thecounter cough and cold products not be used for infants and children under 2 years of age Paul IM ym. Pediatrics 2004;114:e Clemens CJ ym. J Pediatr 1997;130: Hutton N ym. J Pediatr 1991;118: Sakchainanont B ym. J Med Assoc Thai 1990;73: Bernard DW ym. Acta Paediatr 1999;88: Cohen HA ym. Pediatrics 2012;130: Paul IM ym. Arch Pediatr Adolesc Med 2007;161: Shadkam MN ym. J Altern Complement Med 2010;16: Oduwole O ym. Cochrane Database Syst Rev 2012;(3):CD U.S. Food and Drug Administration. Bad Bug Book: Foodborne Pathogenic Microorganisms and Natural Toxins Handbook. Clostridium botulinum Elintarviketurvallisuusvirasto Evira. Clostridium botulinum ja botulismin ehkäisy Cox N ym. Am Fam Physician 2002;65: Marchant JM ym. Cochrane Database Syst Rev 2005;(4):CD Darelid J ym. Scand J Infect Dis 1993;25: Gottfarb P ym. Scand J Infect Dis 1994;26: Marchant J ym. Thorax 2012;67: Marchant JM ym. Chest 2006;129: Gunell M ym. Mikrobilääkeresistenssi Suomessa. Finres THL:n raportti 67/ Sivuontelotulehdus (online). Käypä hoito -suositus. Helsinki: Suomalainen Lääkäriseura Duodecim, 2013 (viitattu ) 56. Kotaniemi-Syrjänen A ym. J Allergy Clin Immunol 2003;111: Jackson DJ ym. Am J Respir Crit Care Med 2008;178: Piippo-Savolainen E ym. Curr Opin Allergy Clin Immunol 2009;9: Taussig LM ym. J Allergy Clin Immunol 2003;111: Rhodes HL ym. Am J Respir Crit Care Med 2002;165: Stein RT ym. Paediatr Respir Rev 2004;5: Martinez FD ym. Am Rev Respir Dis 1991;143: Piippo-Savolainen E ym. Acta Paediatr 2008;97: Hartling L ym. BMJ 2011;342:d Cates CJ ym. Cochrane Database Syst Rev 2006;(2):CD Castro- Rodriguez JA ym. J Pediatr 2004;145: Gupta P ym. Indian Pediatr 2008;45: Patel H ym. J Pediatr 2003;142: Gadomski AM ym. Pediatrics 1994;93: McKean M ym. Cochrane Database Syst Rev 2000;(2):CD Wilson N ym. Arch Dis Child 1995;72: Doull IJ ym. BMJ 1997;315: Wilson NM ym. Arch Dis Child 1990;65: Connett G ym. Arch Dis Child 1993;68: Svedmyr J ym. Acta Paediatr 1999;88: Astma (online). Käypä hoito -suositus. Helsinki: Suomalainen Lääkäriseura Duodecim ( ). 77. Smyth RL ym. Lancet 2006;368: Che D ym. Epidemiol Infect 2010;138: Waris M. J Infect Dis 1991;163: Plint AC ym. N Engl J Med 2009;360: Patel H ym. J Pediatr 2002;141: Wainwright C ym. N Engl J Med 2003;349: Skjerven HO ym. N Engl J Med 2013;368: Karadag B ym. Respiration 2008;76: Fernandes RM ym. JAMA 2014;311: Roosevelt G ym. Lancet 1996;348: Richter H ym. J Pediatr 1998;132: Cade A ym. Arch Dis Child 2000;82: Bentur L ym. Acta Paediatr 2005;94: Corneli HM ym. N Engl J Med 2007;357: Zhang L ym. Cochrane Database Syst Rev 2013;(7):CD Grewal S ym. Arch Pediatr Adolesc Med 2009;163: McKiernan C ym. J Pediatr 2010;156: Schibler A ym. Intensive Care Med 2011;37: Bressan S ym. Eur J Pediatr 2013;172: Hegde S ym. Pediatrics 2013;131:e Don M ym. Acta Paediatr 2010;99: Juvén T ym. Pediatr Infect Dis J 2000;19: Michelow IC ym. Pediatrics 2004;113: Don M ym. Scand J Infect Dis 2005;37: Palmu AA ym. Lancet 2013;381: Korppi M ym. Acta Paediatr 2013;102:e Korppi M ym. Scand J Infect Dis 2003;35: Jokinen C ym. Am J Epidemiol 1993;137: Heiskanen-Kosma T ym. Pediatr Infect Dis J 1998;17: Senstad AC ym. Acta Paediatr 2009;98: Myles PR ym. Epidemiol Infect 2009;137: Prayle A ym. Paediatr Respir Rev 2011;12: Lantto M ym. Pediatr Infect Dis J 2013;32:e Bradley JS ym. Clin Infect Dis 2011;53: Bowen SJ ym. Thorax 2013;68: Swingler GH ym. Lancet 1998;351: Swingler GH. BMC Med Imaging 2001;1: Xavier-Souza G ym. Pediatr Pulmonol 2013;48: Ben Shimol S ym. Eur J Pediatr 2012;171: Kiekara O ym. Ann Med 1996;28: Rigsby CK ym. Pediatr Radiol 2004;34: Lynch T ym. Acad Emerg Med 2004;11: Virkki R ym. Thorax 2002;57: Wahlgren H ym. Acta Radiol 2005;46: Don M ym. Pediatr Int 2009;51: Vuori- Holopainen E ym. Clin Infect Dis 2002;34: Korppi M ym. Eur J Clin Microbiol Infect Dis 2008;27: Flood RG ym. Pediatr Infect Dis J 2008;27: Heiskanen-Kosma T ym. Scand J Infect Dis 2000;32: Korppi M. Pediatr Int 2004;46: Korppi M ym. Eur Respir J 1997;10: Toikka P ym. Pediatr Infect Dis J 2000;19: Dowell SF ym. Clin Infect Dis 2001;32: Charkaluk ML ym. Diagn Microbiol Infect Dis 2006;55: Esposito S ym. Pediatr Infect Dis J 2004;23: Neuman MI ym. Pediatrics 2003;112: Hamer DH ym. Clin Infect Dis 2002;34: Vancíková Z ym. Wien Klin Wochenschr 2013;125: Auranen K ym. Vaccine 2013;32: Wubbel L ym. Pediatr Infect Dis J 1999;18: Atkinson M ym. Thorax 2007;62: European Centre for Disease Prevention and Control, Antimicrobial resistance interactive database (EARS-Net): HUS, HUSLAB: Bakteerilöydösten mikrobilääkeherkkyystilastoja (Helsinki ja Uusimaa): Hampton LM ym. J Infect Dis 2012;205: Rantala M. Research 8/2009. ISBN: Mulholland S ym. Cochrane Database Syst Rev 2012;(9):CD Esposito S ym. Pediatr Infect Dis J 2005;24: Harris JA ym. Pediatr Infect Dis J 1998;17: Kogan R ym. Pediatr Pulmonol 2003;35: Sáez-Llorens X ym. Rev Med Panama 1998;23: Ruhrmann H ym. Infection 1982;10(Suppl 2):S Gomez Campdera JA ym. Acta Pediatr Espanola 1996;54: Murray PR ym. Washington DC: ASM Press, Katz SL ym. Krugman s Infectious Disease of Children. 10. painos. St. Louis: Mosby, Puolakkainen M ym. Duodecim 2012;128: Whitley RJ ym. Pediatr Infect Dis J 2001;20: Hedrick JA ym. Pediatr Infect Dis J 2000;19: Wang K ym. Cochrane Database Syst Rev 2012;(1):CD Louie JK ym. Pediatrics 2013;132:e Lahti E ym. Acta Paediatr 2007;96: Calder A ym. Pediatr Radiol 2009;39: Kurian J ym. AJR Am J Roent- 13
14 KÄYPÄ HOITO -SUOSITUS genol 2009;193: Yikilmaz A ym. Acta Radiol 2011;52: Virkki R ym. Pediatr Pulmonol 2005;40: Robinson JL ym. Clin Infect Dis 2002;35: Pichichero ME. Diagn Microbiol Infect Dis 2007;57(3 Suppl):13S-18S 163. Guinto-Ocampo H ym. Pediatr Emerg Care 2008;24: Crowcroft NS ym. Arch Dis Child 2003;88: Cosnes-Lambe C ym. Eur J Pediatr 2008;167: Korppi M ym. Pediatr Infect Dis J 2007;26: Nuolivirta K ym. Pediatr Infect Dis J 2010;29: Vitek CR ym. Pediatr Infect Dis J 2003;22: Gabutti G ym. Int J Environ Res Public Health 2012;9: Cherry JD. N Engl J Med 2012;367: Zepp F ym. Lancet Infect Dis 2011;11: THL. Rokottajan käsikirja He Q ym. J Clin Microbiol 1993;31: Fry NK ym. J Med Microbiol 2009;58: Holberg-Petersen M ym. Scand J Infect Dis 2011;43: Abu Raya B ym. Eur J Clin Microbiol Infect Dis 2012;31: THL. Hinkuyskä-laboratoriotutkimukset Altunaiji S ym. Cochrane Database Syst Rev 2007;(3):CD Bass JW ym. J Pediatr 1969;75: Hoppe JE. Pediatr Infect Dis J 1992;11: Lebel MH ym. Pediatr Infect Dis J 2001;20: Langley JM ym. Pediatrics 2004;114:e Bettiol S ym. Cochrane Database Syst Rev 2012;(5):CD Danzon A ym. Acta Paediatr Scand 1988;77: Granström M ym. Lancet 1991;338: Halperin SA ym. Pediatr Infect Dis J 2007;26: Krantz I ym. Pediatr Infect Dis 1985;4: Mertsola J ym. Scand J Infect Dis 1986;18: Roberts I ym. Pediatr Infect Dis J 1992;11: De Serres G ym. Pediatr Infect Dis J 1995;14: Halperin SA ym. Pediatrics 1999;104:e Centers for Disease Control and Prevention (CDC). MMWR Morb Mortal Wkly Rep 2005;54: Health Protection Agency. HPA guidelines for the Public management of pertussis. Updated October Everard ML ym.thorax 2014;69: Teunissen J ym. Eur Respir J 2014;44: Suomalaisen Lääkäriseuran Duodecimin ym. asettama työryhmä
This document has been downloaded from TamPub The Institutional Repository of University of Tampere Publisher's version http://urn.fi/urn:nbn:fi:uta-201602181231 Author(s): Korppi, Matti; Tapiainen, Terhi
Hengitysteiden virusinfektiot 14.5.2013 Mirja Puolakkainen Hengitysteiden virusinfektiot Hengitystieinfektiot Lääketieteellinen Aikakauskirja Duodecim 2008;124(22):2561-7 Anne Pitkäranta Diagnostiikka